CELEX: 52008PC0132
Language: ro
Date: 2008-03-11
Title: Propunere de decizie a Consiliului de aprobare, în numele Comunităţii Europene, a Protocolului privind evaluarea strategică de mediu la Convenţia CEE/ONU de la Espoo din 1991 privind evaluarea impactului asupra mediului în context transfrontalier

Anunţ juridic important

|

52008PC0132

	[pic] | COMISIA COMUNITĂŢILOR EUROPENE |Bruxelles, 11.3.2008COM(2008) 132 final2008/0052 (CNS)Propunere deDECIZIE A CONSILIULUIde aprobare, în numele Comunității Europene, a Protocolului privind evaluarea strategică de mediu la Convenția CEE/ONU de la Espoo din 1991 privind evaluarea impactului asupra mediului în context transfrontalier(prezentată de Comisie)EXPUNERE DE MOTIVEPornind de la legislația existentă în domeniul evaluării impactului asupra mediului, Convenția CEE/ONU de la Espoo din 1991 privind evaluarea impactului asupra mediului în context transfrontalier („Convenția de la Espoo”) a instituit proceduri pentru consultarea părților care ar putea fi afectate de efectele transfrontaliere asupra mediului ale proiectelor propuse. Convenția a intrat în vigoare în 1997. Comunitatea Europeană a semnat-o la 26 februarie 1991 și a ratificat-o la 24 iunie 1997. Dispozițiile principale ale Convenției sunt puse în aplicare prin Directiva 97/11/CE.Capacitatea de a evita efectele negative asupra mediului la nivelul proiectelor poate fi îngrădită de deciziile deja adoptate în cadrul planurilor sau politicilor. Din acest motiv, s-a recunoscut faptul că ar trebui să se efectueze un proces similar de evaluare la nivelul planurilor și politicilor. Această evaluare este cunoscută sub numele de evaluare strategică de mediu (SEA). În acest sens, prin Convenția de la Espoo s-a solicitat deja părților „ în măsura dorită părțile vor încerca să aplice principiile evaluării impactului asupra mediului în politici, planuri și programe. ”Legislația UE privind SEA se regăsește în Directiva 2001/42/CE privind evaluarea efectelor anumitor planuri și programe asupra mediului („Directiva SEA”). Directiva SEA se aplică unei largi categorii de planuri și programe și conține cerințe detaliate de evaluare și raportare privind efectele acestora asupra mediului. Directiva include și o dispoziție asupra efectelor transfrontaliere inspirată din Convenția de la Espoo.Cea de-a cincea Conferință ministerială „Mediu pentru Europa” desfășurată la Kiev, Ucraina, în mai 2003, a adoptat Protocolul privind evaluarea strategică de mediu la Convenția CEE/ONU de la Espoo din 1991 privind evaluarea impactului asupra mediului în context transfrontalier („Protocolul SEA”). Comisia a semnat Protocolul SEA în numele Comunității Europene în data de 21 mai 2003.Obiectivele protocolului sunt prezentate la articolul 1. Acestea prevăd: furnizarea unui nivel ridicat de protecție a mediului, inclusiv a sănătății, și asigurarea integrării acestor preocupări în măsuri și instrumente create pentru promovarea dezvoltării durabile.Obligațiile operaționale ale protocolului sunt împărțite în trei grupuri.În primul rând, sunt înscrise dispoziții generale privind asistarea și îndrumarea publicului, recunoașterea și susținerea asociațiilor interesate, promovarea obiectivelor protocolului pe plan internațional și drepturile persoanelor care își exercită drepturile în temeiul protocolului de a nu fi penalizate sau discriminate pe motive de cetățenie etc.În al doilea rând, există dispoziții care tratează evaluarea de mediu a unor planuri și programe. Acestea sunt împărțite în două grupuri: unul [articolul 4 alineatul (2)] care conține planuri și programe pentru care evaluarea este obligatorie, cu excepția anumitor cazuri restrânse, și al doilea [articolul 4 alineatul (3)] care conține planuri și programe pentru care se impune evaluarea atunci când părțile consideră că acestea pot avea efecte semnificative asupra mediului. Se prevăd dispoziții detaliate pentru diferite etape ale evaluării de mediu.În al treilea rând, protocolul se bazează pe dispoziția privind politicile din Convenția de la Espoo prin instituirea unor condiții referitoare la politici și legislație. Părțile urmează „ să se străduiască să asigure, după caz, luarea în considerare și integrarea preocupărilor legate de mediu, inclusiv a celor legate de sănătate ” în procesul de elaborare de politici și legislație susceptibile a avea efecte semnificative asupra mediului, inclusiv asupra sănătății. Procedând astfel, acestea trebuie să țină seama de „ principiile și elementele corespunzătoare” din protocol. Părțile trebuie să stabilească, acolo unde este necesar, modalitățile practice de realizare a acestui lucru și să prezinte un raport Reuniunii părților asupra aplicării acestor cerințe. Comunitatea Europeană, în conformitate cu strategia sa privind dezvoltarea durabilă și o mai bună reglementare, intenționează să pună în aplicare articolul 13 din Protocolul privind evaluarea strategică de mediu la Convenția de la Espoo prin procedurile de evaluare a impactului stabilite în comunicările privind evaluarea impactului[1], care abordează într-un mod echilibrat componentele economică, socială și de mediu ale dezvoltării durabile.Atunci când în protocol apar termenii „mediu” sau „de mediu”, aceștia sunt întotdeauna însoțiți de sintagma „ inclusiv sănătatea//a sănătății ”. Sănătatea umană este deja inclusă printre elementele de mediu asupra cărora trebuie să se furnizeze informații în raportul de mediu solicitat în temeiul directivei SEA. Această precizare suplimentară vizează să ofere un plus de greutate unui aspect al mediului de care adesea nu se ține seama în evaluările actuale ale impactului asupra mediului. Prin aceasta, protocolul nu urmărește să prevadă necesitatea efectuării unei evaluări medicale. Acest lucru reiese clar din definiția „ efectului asupra mediului, inclusiv asupra sănătății ”, care cuprinde în mod esențial aceiași factori de mediu ca și cei care urmează să fie abordați în rapoartele de mediu întocmite în temeiul directivei.Merită examinate mai multe aspecte ale dimensiunii UE. CE și statele membre s-au numărat printre promotorii elaborării conceptului și practicii SEA și ar trebui ca aceștia să-și reafirme susținerea prin ratificarea protocolului.După ratificarea protocolului, Comunitatea va fi obligată să respecte prevederile acestuia în măsura în care activitățile ei se încadrează în domeniul de aplicare al protocolului. Ratificarea de către CE și statele membre ar asigura un număr suficient de ratificări pentru ca protocolul să intre în vigoare (sunt necesare 16 ratificări).Având în vedere cele de mai sus, este necesar ca Protocolul privind evaluarea strategică de mediu la Convenția de la Espoo privind evaluarea impactului asupra mediului în context transfrontalier să fie aprobat de către Comunitate (a se vedea articolul 1).2008/0052 (CNS)Propunere deDECIZIE A CONSILIULUIde aprobare, în numele Comunității Europene, a Protocolului privind evaluarea strategică de mediu la Convenția CEE/ONU de la Espoo din 1991 privind evaluarea impactului asupra mediului în context transfrontalierCONSILIUL UNIUNII EUROPENE,având în vedere Tratatul de instituire a Comunității Europene, în special articolul 175 alineatul (1), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,având în vedere propunerea Comisiei[2],având în vedere avizul Parlamentului European[3],întrucât:(1) La 21 mai 2003, cu ocazia celei de-a cincea Conferințe ministeriale, intitulată „Mediu pentru Europa”, care s-a desfășurat la Kiev, Ucraina, 21-23 mai 2003, Comisia, în numele Comunității Europene[4], a semnat Protocolul privind evaluarea strategică de mediu la Convenția CEE/ONU de la Espoo din 1991 privind evaluarea impactului asupra mediului în context transfrontalier.(2) Protocolul contribuie la protecția mediului prin furnizarea evaluării efectelor potențial semnificative asupra mediului, inclusiv asupra sănătății, ale planurilor și programelor și, după caz, ale politicilor și legislației, înglobând astfel preocupările legate de mediu, inclusiv cele legate de sănătate, în măsuri și instrumente create pentru promovarea dezvoltării durabile.(3) Protocolul privind evaluarea strategică de mediu la Convenția CEE/ONU de la Espoo din 1991 privind evaluarea impactului asupra mediului în context transfrontalier ar trebui aprobată de Comunitatea Europeană.DECIDE:Articolul 11. Se aprobă în numele Comunității Europene Protocolul privind evaluarea strategică de mediu (Protocolul SEA) la Convenția CEE/ONU de la Espoo privind evaluarea impactului asupra mediului în context transfrontalier.2. Textul Protocolului SEA se anexează la prezenta decizie.Articolul 21. Președintele Consiliului este autorizat să numească persoana sau persoanele abilitate să depună instrumentul de aprobare a Protocolului SEA la Secretarul General al Organizației Națiunilor Unite, în calitate de depozitar, în conformitate cu articolul 22 din protocol.2. În același timp, persoana desemnată (persoanele desemnate) depun declarația de competență care figurează în anexa la prezenta decizie, după cum se prevede la articolul 23 alineatul (5) din protocol.Adoptată la Bruxelles,Pentru ConsiliuPreședinteleANEXĂDeclarația Comunității Europene în conformitate cu articolul 23 alineatul (5) la Protocolul privind evaluarea strategică de mediuComunitatea Europeană declară că, în conformitate cu Tratatul de instituire a Comunității Europene, în special articolul 175 alineatul (1), are competența necesară pentru a încheia acorduri internaționale și pentru a respecta obligațiile care îi revin în baza acestor acorduri, care contribuie la realizarea următoarelor obiective:– conservarea, protecția și îmbunătățirea calității mediului,– protecția sănătății umane,– utilizarea prudentă și rațională a resurselor naturale,– promovarea unor măsuri la nivel internațional care să gestioneze problemele de mediu regionale sau globale.De asemenea, Comunitatea Europeană declară că a adoptat deja unele instrumente juridice, obligatorii pentru statele membre, inclusiv Directiva 2001/42/CE a Parlamentului European și a Consiliului privind evaluarea efectelor anumitor planuri și programe asupra mediului, instrumente care se referă la aspecte reglementate de respectivul protocol. Comunitatea Europeană va prezenta depozitarului și va actualiza în mod corespunzător o listă cu respectivele instrumente juridice în conformitate cu articolul 23 alineatul (5) din protocol.Comunitatea Europeană este responsabilă pentru îndeplinirea obligațiilor care decurg din protocol și care sunt reglementate de legislația comunitară.Exercitarea competenței Comunității este supusă, prin natura sa, unei evoluții continue.[1] Comunicare privind evaluarea impactului COM (2002) 276 final; Comunicarea „Better regulation for Growth and Jobs in the European Union (O mai bună reglementare pentru creștere și ocuparea forței de muncă în Uniunea Europeană)”, COM(2005) 97 din 16 martie 2005; Orientările Comisiei privind evaluarea impactului, actualizate la 15 martie 2006; " „ Better Regulation and enhanced Impact Assessment (O mai bună reglementare și o evaluare mai aprofundată a impactului)" (28 iunie 2007).[2] JO C […], […], p. […].[3] JO C […], […], p. […].[4] Decizia Consiliului din 19 mai 2003.